সৌমিতৃষা কুন্ডু (জন্ম: ২৪ ফেব্রুয়ারি ২০০২) একজন ভারতীয় বাংলা চলচ্চিত্র ও টেলিভিশন অভিনেত্রী। তার বহুমুখী অভিনয় প্রতিভা, সৌন্দর্য এবং জনপ্রিয়তার কারণে তাকে টলিউডে কাজ করা অন্যতম সফল ও সম্ভাবনাময় তরুণী অভিনেত্রী হিসেবে বিবেচনা করা হয়। তিনি এ আমার গুরুদক্ষিণা ধারাবাহিক দিয়ে অভিনয় জীবন শুরু করেন এবং মিঠাই ধারাবাহিকটিতে মুখ্য ভূমিকায় দ্বৈত চরিত্রে অভিনয় করার জন্য সুপরিচিতি পান। পাঁচ বছর ধরে টেলিভিশনের জনপ্রিয় মুখ থাকার পর , ২০২৩ সালে দেব বিপরীতে অভিজিৎ সেনের প্রধান-এর মুখ্য নারী চরিত্রে তাঁর চলচ্চিত্র অভিষেক হয় যা ঐ বছরের অন্যতম ব্যবসাসফল ছবি হিসেবে বিবেচিত হয়, যেখানে তার অভিনয়, পর্দায় উপস্থিতি এবং সহ-শিল্পীদের সাথে তার রসায়ন সমালোচকদের দ্বারা প্রশংসিত হয়।   প্রাথমিক জীবন  সৌমিতৃষা পশ্চিমবঙ্গের বারাসাতে জন্মগ্রহণ করেন। তিনি একটি বাঙালি হিন্দু পরিবারে বাবা গৌতম কুণ্ডু ও মা মৌসুমী কুণ্ডুর মাঝে বড় হন। বারাসত গার্লস হাই স্কুল থেকে উচ্চ মাধ্যমিক পাশ করেন। নাচ শিখতে কলকাতায় আসেন এবং এর মধ্যেই মডেলিং শুরু করেন। তিনি কলকাতার সেন্ট পলস ক্যাথেড্রাল মিশন কলেজে ভর্তি হন কিন্তু শীঘ্রই তার অভিনয় ক্যারিয়ারে মনোনিবেশ করার জন্য বাদ পড়েন। পরে তিনি ইন্দিরা গান্ধী জাতীয় উন্মুক্ত বিশ্ববিদ্যালয় থেকে ইংরেজি সাহিত্যে স্নাতক করেন।   কর্মজীবন  সৌমিতৃষা এ আমার গুরুদক্ষিণা ধারাবাহিকের মাধ্যমে তাঁর কর্মজীবনে পদার্পণ করেন।  তিনি বেশ কয়েকটি শোতেও অভিনয় করেছেন। যথাঃ- জয় কালী কলকাতাওয়ালি , অলৌকিক না লৌকিক , কনে বউ, গোপাল ভাঁড়। পরবর্তীতে তিনি মিঠাই ধারাবাহিকে মিঠাই ও মিঠি দ্বৈত চরিত্রে অভিনয় করে জনপ্রিয়তা এবং প্রশংসা উভয়ই অর্জন করেন। তিনি ২০২৩ সালে দেব এর বিপরীতে অভিজিৎ সেনের প্রধান এর মুখ্য নারী চরিত্র রুমি প্রধান রুপে চলচ্চিত্রে পদার্পণ করেন। ছবিটি বড়দিনের ছুটিতে মুক্তি পেয়ে ব্যবসায়িক সফলতা লাভ করে এবং সৌমিতৃষার অভিনয় এবং পর্দায় উপস্থিতি সমালোচকদের দ্বারা প্রশংসিত হয়। সৌমিতৃষা আগামীতে রূপক চক্রবর্তীর চলচ্চিত্র ১০ই জুন-এ সৌরভ দাস-এর বিপরীতে মুখ্য নারী চরিত্রে অভিনয় করতে চলেছেন। তিনি আগামীতে অয়ন চক্রবর্তী পরিচালিত এবং হইচই এর নির্মিত ওয়েব সিরিজ কালরাত্রি তে মুখ্য চরিত্রে অভিনয়ের মাধ্যমে নিজের ওটিটি অভিষেক করতে চলেছেন।  ব্যক্তিগত জীবন  সৌমিতৃষা বাবা-মায়ের একমাত্র সন্তান। তিনি তার পরিবারের সাথে একটি ঘনিষ্ঠ সম্পর্ক ভাগ করে নেন এবং তার বাবা-মাকে তাকে আত্মবিশ্বাস দেওয়ার জন্য এবং তাকে পেশাগতভাবে উৎসাহিত করার জন্য কৃতিত্ব দেন।<ref name="হিন্দুস্তান টাইমস" তিনি শ্রীদেবী কে তার অভিনয়ের অনুপ্রেরণা হিসেবে উল্লেখ করেছেন। সৌমিতৃষা অবিবাহিত। তিনি আঁকা, গান গাওয়া এবং নাচ কে তার শখ হিসাবে ব্যক্ত করেছেন। সৌমিতৃষা সোশ্যাল প্ল্যাটফর্মে টলিউডের সবচেয়ে অনুসরণীয় অভিনেত্রীদের একজন। তিনি তার সামাজিক প্রোফাইলে বেশ সক্রিয় এবং নিয়মিত তার ভক্ত এবং অনুসারীদের সাথে যোগাযোগ করেন বলে উল্লেখ করা হয়। তিনি একজন ভগবান কৃষ্ণ ভক্ত এবং তার তেইশতম জন্মদিন উপলক্ষে বৃন্দাবনে গিয়েছিলেন। মিডিয়ার অন্যতম জনপ্রিয় এবং সফল তরুণ শিল্পী হিসাবে বিবেচিত হওয়ায়, তার চেহারা, ব্যক্তিত্ব, ফ্যাশন এবং শৈল্পিকতা জনসাধারণের যথেষ্ট মনোযোগ আকর্ষণ করে।  চলচ্চিত্র  বছর শিরোনাম  ভূমিকা পরিচালক সহশিল্পী তথ্যসূত্র ২০২৩ প্রধান রুমি প্রধান অভিজিৎ সেন দেব২০২৫ ১০ই জুন মিতালি রুপক চক্রবর্তী  সৌরভ দাস  ওয়েব সিরিজ  বছর শিরোনাম  ভূমিকা পরিচালক প্ল্যাটফর্ম তথ্যসূত্র ২০২৪ কালরাত্রি দেবী অয়ন চক্রবর্তী  হইচই   টেলিভিশন  বছর শিরোনাম  ভূমিকা ভাষা চ্যানেল নোট প্রোডাকশন কোম্পানি তথ্যসূত্র ২০১৬ - ২০১৮ এ আমার গুরুদক্ষিণা ঝিলি বাংলা কালার্স বাংলা প্রধান প্রতিপক্ষ  সুব্রত রায় প্রোডাকশন ২০১৭ - ২০১৯ জয় কালী কলকাতাওয়ালি রাকা বাংলা স্টার জলসা এপিসডিক ভূমিকাশ্রী ভেঙ্কটেশ ফিল্মস ২০১৭ - ২০১৮ গোপাল ভাঁড় জাহ্নবী বাংলা স্টার জলসাপার্শ্ব ভূমিকা শ্রী ভেঙ্কটেশ ফিল্মস  ২০১৯ অলৌকিক না লৌকিক পুতুল বাংলা স্টার জলসাএপিসডিক ভূমিকারাজ চক্রবর্তী প্রোডাকশন  ২০১৯ - ২০২০ কনে বউ কলি সেন  বাংলা সান বাংলা প্রধান ভূমিকা ব্লুজ প্রোডাকশন ২০২১–বর্তমান মিঠাই মিঠাই মোদক বাংলা জি বাংলা প্রধান ভূমিকা জি বাংলা প্রোডাকশন   বিশেষ উপস্থিতি   বছর  ধারাবাহিক  চ্যানেল  ভূমিকা  চরিত্র  তথ্যসূত্র 2021 দাদাগিরি আনলিমিটেড সিজন ৯জি বাংলা অংশগ্রহণকারী মিঠাই  রান্নাঘরঅতিথিনিজে  ২০২২ দাদাগিরি আনলিমিটেড সিজন ৯ (গ্রাণ্ড ফিনালে)   মহালয়া   বছর প্রোগ্রাম চ্যানেল  ভূমিকা  তথ্যসূত্র  ২০২১ নানা রূপে মহালয়া জি বাংলা দেবী কমলীকামিনী    পুরস্কার  বছর পুরস্কার বিষয়শ্রেণী ধারাবাহিকের নাম  ফলাফল  ২০২২ পশ্চিমবঙ্গ টেলি আকাডেমি পুরস্কার  শ্রেষ্ঠ অভিনেত্রী  মিঠাই জি বাংলা সোনার সংসার সেরা বউমাসেরা নায়িকা২০২৩  তথ্যসূত্র  বহিঃসংযোগ      বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:২০০০-এ জন্ম বিষয়শ্রেণী:বাঙালি টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর অভিনেত্রী বিষয়শ্রেণী:ভারতীয় বাঙালি অভিনেত্রী বিষয়শ্রেণী:পশ্চিমবঙ্গের অভিনেত্রী বিষয়শ্রেণী:বাঙালি হিন্দু বিষয়শ্রেণী:২১শ শতাব্দীর বাঙালি বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বারাসতের ব্যক্তি